༅ཐུགས་དམ་ལྷ་ལ་ཕྱག་འཚལ་ལོཿབདག་འདྲ་པདྨ་འབྱུང་གནས་ཀྱིསཿལྔ་བརྒྱ་ཐ་མ་ཤང་བའི་ཚེ།རི་བོ་བཀྲ་བཟང་ཤར་འདབས་སུཿལས་ཅན
སྦས་པའི་རྣལ་འབྱོར་པཿརྒོད་ཀྱི་ལྡེམ་འཕྲུ་ཅན་ཞིག་འབྱུང་ཿདེ་ཕྱིར་ང་ཡི་ཐུགས་སྒྲུབ་བཞགཿཚེ་སྒྲུབ་ལྕགས་ཀྱི་སྡོང་པོ་ཡིནཿནོར་སྒྲུབ་རིན་ཆེན་སྤུངས་པ་ཡིནཿ
སྡེ་བརྒྱད་འདུལ་བའི་གཉེན་པོ་ཡིནཿསྒྲུབ་ཆེན་བཀའ་བརྒྱད་འདུས་པ་ཡིནཿཔདྨ་འབྱུང་གནས་སྙིང་ཐིགས་ཡིནཿམཁའ་འགྲོ་རྣམས་ཀྱི་སྙིང་ཁྲག་ཡིནཿཀུན་བཟང་ཐུགས།
ཀྱི་དགོངས་པ་ཡིནཿལས་ཅན་བུ་ཡི་དངོས་གྲུབ་ཡིནཿང་ཡི་རྗེས་འཇུག་རྣལ་འབྱོར་པཿམན་ངག་འདི་དང་འཕྲད་པའི་ཚེཿབརྩོན་འགྲུས་དྲག་པོས་བར་ཆད་སྤངཿ།

ཉམས་ལེན་དྲག་པོས་དངོས་གྲུབ་ཐོ་བཿཐེ་ཚོམ་སྤོངས་ལ་སྒྲུབ་པ་མཛོདཿཔུ་ཁྱོད་ཡི་དམ་འདི་ལ་མཛོདཿབདག་དང་ཞཝ་མ་ཇལ་ལུང་སྟོན་དེས
ཨེ་མ་ཧོཿའདི་ཉིད་སྒྲུབ་པའི་རྣལ་འབྱོར་པསཿདབེན་པའི་གནས་སུ་མཎྜལ་བཤམཿམདུན་དུ་པདྨ་ང་ཡི་སྐུཿརབ་གནས་ལྡན་པ་བཞུགས་སུ་གསོལཿཐུགས
སྨྲབ་སེམས་ལ་ལོངས་སྤྱོད་ཕྱིར།ཿསྒྲུ་བ་རྫས་མཆོད་གཏོར་བཤམས་མི་འཚལཿསྤྱན་དྲངས་མཆོད་བསྟོད་པ་སྐལ་མི་དགོསཿདཀྱིལ་འཁོར་གསུམ་གྱི་སྐབ་ཐབས
བྱ།དེ་ལ་བསྙེན་པའི་རྟགས་རྫོགས་ནས།ཿདངོས་གྲུབ་བླང་བའི་ཆོ་ག་བྱཿམཆོད་པ་སྤྱན་གཟིགས་སྣ་ཚོགས་པ་ན་མཿཐུགས་སྒྲུབ་ཕྲིན་ལས་ཏིད་འཛིན་ནིཿ

ཧཱུཾ།དང་པོ་རང་ཉིད་དབེན་པའི་གནས་སུ་འདུགཿཕྱི་ནང་སྣོད་བཅུད་སྡང་བ་ཐམས་ཅད་ཀུན།རང་རིག་སེམས་ལས་བྱུང་བའི་ཆོ་འཕྲུལ་ཏེ།སེམས་ཉིད་དངོས་པོ་གཟུང་འཛིན་བྲལ་བའི་ངང་།དེ
ལྟར་རྟོགས་ན་བགེགས་རྣམས་རང་སར་གྲོལ།རཾ་ཡཾ་ཁཾཿཧཱུཾ།དེ་ཉིད་ངང་ལས་སྐད་ཅིག་དྲན་རྫོགས་སུ།འཇིགས་བྱེད་ཆེན་པོ་རྡོ་རྗེ་དྲག་པོ་རྩལ།བསྐལ་པའི་མེ་འབར་རྡོ་རྗེའི་ཚ་ཚ་འཕྲོ།
འཇིག་རྟེན་ཐམས་ཅད་རྨངས་ནས་ལྡོག་ཅིང་འཁྲུགཿབདུད་དང་དམ་སྲི་བགེགས་རིགས་རླག་པར་བྱེད།ཨོཾ་གྷ་གྷ་གྷཱ་ཏ་ཡ་གྷཱ་ཏ་ཡ།སརྦ་དུཥྚཱན་མཱ་ར་ཡ་ཕཊ།ཀཱི་ལི་ཀཱི་ལ་ཡ།སརྦ་པཱ་པཾ་
ཧཱུཾཿབཛྲ་དྷ་ར་ཨཱཛྙཱ་པ་ཡ་ཏི།ཀཱ་ཡ་ཝཱཀ་ཙིཏྟ་ཧྲཱིཿབཛྲ་ཀཱི་ལི་ཀཱི་ལ་ཡ་ཧཱུཾ་ཕཊ།ཧཱུཾ།དུས་གསུམ་བདེ་གཤེགས་མཁའ་འགྲོ་དམ་ཅན་རྣམསཿཏིང་འཛིན་རྩེ་གཅིག་དད་པས་སྤྱན་དྲངས
ནསཿབསྐལ་པ་དཔག་མེད་དུས་ནས་ད་ལྟའི་བར།དུག་ལྔའི་དབང་གྱུར་ངན་སོང་གསུམ་གྱི་ལསཿལུས་ངག་ཡིད་གསུམ་སྡིག་སྒྲིབ་མཐོལ་ལོ་བཤགས།བྱིན་དབབ་པ་ནིཿཧཱུྃ།
བདག་ཉིད་སྡིག་སྒྲིབ་དག་པའི་ཕུང་པོ་ལཿལྷ་རྣམས་དགྱེས་ཤིང་འོད་ཟེར་སྟོང་གསུམ་གང་ཿབདག་ལ་ཐིམ་པས་ཡི་དམ་ལྟར་གྱུར་ཏེ།སྐུ་གསུང་ཐུགས་ཀྱི་དངོས་གྲུབ་ཐོབ་པ་ཡིས།མཆོག

དང་ཐུན་མོང་དངོས་གྲུབ་བྱིན་ཆེན་འབེབསཿཧཱུྃ་ཧཱུཾ་ཧཱུྃ་ཧཱུྃ་ཧཱུྃཿམཆོད་པ་བྱིན་རླབས་ནིཿཧཱུཾཿབདག་ལས་འོད་འཕྲོས་བྷནྣའི་གཞལ་ཡས་ཁང་ཿགཡས་གཡོན་
ཐབས་དང་ཤེས་རབ་ཕྱག་རྒྱ་ལསཿརིགས་ལྔ་ཡབ་ཡུམ་སྦྱོར་མཛད་བྱང་ཆུབ་སེམསཿབདུད་རྩི་མུ་ཏིག་དཀར་པོ་ཆར་ལྟར་བབསཿསྣོད་བཅུད་དེ་ཐམས་ཅད་བདུད་རྩིའི་རྒྱ་མཚོས་གངཿཧཱུྃ་ཨོཾ་
སྭཱ་ཨཾཿཧཱཿཨོཾ་ཨཱཿཧཱུཾཿམ་ཧཱ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཐཱཿཧཱུྃཿམཐེ་བ་སྲིན་སྦྱར་བས་རྟ་མགྲིན་ཡུམ་དང་བཅསཿབདུད་རྩི་འཁྱིལ་ཞིང་དངོས་གྲུབ་སྟེར་མཛད་ལྷཿབདག་ལ་རེག་པས་དམ་
ཚིག་ཉམས་གྲིབ་དགཿརྫས་ལ་གཏོར་བས་མ་དག་སྐྱོན་རྣམས་སྦྱངསཿབགེགས་ལ་ཕོག་པས་བདུད་དང་དམ་སྲི་བསྐྲ་དཿཧྲཱིཿམཿཨོཾ་བཛྲ་ཡཀྐ་ཀྲོ་དྷ་ཧྲཱིཿཧཱུཾཿསྣོད་ཀྱི་འཇིག་རྟེན་དུར་ཁྲོད་ཁོག
པ་རུཿསྙིང་ཁྲག་ཤ་རུས་ཆུ་སེར་ཉོན་མོངས་ལྔཿརྣམ་དག་ཡེ་ཤེས་ལྔ་དང་འདོད་ཡོན་དྲུགཿབཅུད་ཀྱི་འཇིག་རྟེན་ལྷ་མོ་དྲུག་གིས་ཁེངསཿདམ་རྫས་གཏོར་མའི་མཆོད་པ་བྱིན་གྱིས་བརླབསཿ།
ཨོཾ་ཨཱཿཧཱུཾ་མ་ཧཱ་བ་ལིཾ་ཏ་ཏེ་ཛོ་པ་ལི་ཏ་བ་ལ་བ་ཏེ་གུ་ཧྱ་ས་མ་ཡ་ཧཱུཾ་ཧྲཱིཿཐཱ།ཧཱུྃཿབྷནྡྷ་འབར་བ་རཀྟ་དམར་གྱི་སྣོདཿཁམས་གསུམ་འཁོར་བའི་རྒྱུ་ནི་འདོད་ཆགས་ཏེཿརྣམ་ཤེས་ཚོགས་བརྒྱད་འདུས

པའི་རྩ་ཆེན་ཁྲགཿརཀྟ་ཆོས་ཉིད་སྐྱེ་བ་མེད་པ་ལསཿགསང་བ་ཡུམ་གྱི་ཐིག་ལེ་བདེ་བའི་ངངཿམ་ཧཱ་རཀྟ་མཎྜ་ལ་ཧཱུཾཿཧཱུྃཿཨཏྟཾ་མེ་ཏོག་བདུག་སྤོས་མར་མེ་དང་ཿདྲི་ཆུབ་ཕྱི་ཡི།
མཆོད་པ་རྣམ་པ་ལཱཿཡིད་འོད་མཛེས་པའི་ལྷ་མོ་ལྔ་རྣམས་ཀྱིསཿམ་དག་གཙང་མར་སྦྱར་ཏེ་བསྣམས་ནས་ཀྱང་ཿཡི་དམ་ལྷ་དང་མཁའ་འགྲོ་མཆོད་པའི་རྫསཿཨོཾ་ཨཱཿདྷུ་པཱུ་ཨཱ་ཀ་ནཻ་ཧཱུྃཿདེ
བཞིན་ཉིད་ཀྱི་ཏིང་ངེ་འཛིན་ནོཿཧཱུྃཿའདི་ལྟར་སེམས་ཀྱི་རྩལ་སྣང་མ་འགགས་པསཿསྣ་ཚོགས་སྣང་བ་འདི་ནི་ཡེ་ཤེས་ཏེཿསྣང་བའི་དུས་ན་ངོ་བོ་སྟོང་པའི་ངང་ཿཆོས་ཀྱི་དབྱིངས་ཉིད་སྤྲོས་དང
བྲལ་བར་གནསཿདབྱེར་མེད་བྱང་ཆུབ་སེམས་ནི་བདེ་བ་ཆེཿཨོཾ་མ་ཧཱ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་བ་ཨཱཏྨ་ཀོ྅ཧཾཿཀུན་ཏུ་སྣང་བའི་ཏིང་ངེ་འཛིན་ནིཿཧཱུཾཿདེ་ལྟར་མ་རྟོགས་འཁྲུལ་པའི་སེམས་ཅན
རྣམསཿསྙིང་རྗེ་ཆེན་པོ་བྱམས་པའི་ཏིང་འཛིན་གྱིསཿརང་རིག་འོད་ཟེར་ཁ་དོག་ལྔ་དང་ལྡནཿགསལ་འཚེར་སྣང་བ་མ་འགགས་དངས་པ་ལཿངོ་བོ་བརྩེ་བའི་སྙིང་རྗེ་ཆེན་པོར་བསྒོམཿདྷརྨ
དྷཱ་ཏུ་མཎྜ་ལ་ཧཱུཾཿརྒྱུའི་ཏིང་ངེ་འཛིན་ནིཿཧཱུཾ།དེ་ལས་འོད་ལྔ་འདུས་པའི་ཡི་གེ་ནིཿཧཱུྃ་ཆེན་སྔོན་པོ་འབར་བ་ཉི་ཟླ་བཞིནཿསྣང་སྟོང་དབྱེར་མེད་དང་ལས་གསལ་བར་ཤརཿསྐར་ཆེན

༄༅ཐང་ལ་བབ་པའི་ཚུལ་བཞིན་དུཿའབྲས་བུ་རྒྱུ་ཡི་ཡི་གེ་ཧཱུཾ་དུ་ཤ་རཿབོ་དྷི་ཙིཏྟ་མ་ཧཱ་ལ་ཧཱུཾཿའབྱུང་བ་རིམ་བརྩེགས་ནིཿཡི་གེ་ཧཱུཾ་ལས་ཧཱུཾ་ལྔ་འཕྲོས་པ་ལསཿཧཱུཾ་ཧཱུཾ་ཧཱུཾ་ཧཱུཾ་ཧཱུཾ།
གངས་ལ་ཐིགས་པ་བབས་པ་བཞིན་དུ་ཆགས།དེ་ལས་འོད་འཕྲོས་འབྱུང་བ་ཆེན་པོ་ལྔཿརོག་གཞི་དབང་ཆེན་གཞལ་ཡས་གསལ་བར་བསྒོམཿཡེ་ཤེས་ལྔ་དང་ཡུམ་ལྔ་རྣམ་དག་ཀློང་ཿ
ནམ་མམམཁའ་མཐིང་ནག་གྲུ་གསུམ་བརྡལ་བ་ལཿརླུང་ནག་རྡོ་རྗེ་རྒྱ་གྲམ་རབ་ཏུ་གཡོསཿམེ་དཔུང་བསྐལ་པ་དུས་མཐའི་མེ་ལྟར་འབརཿརཀྟའི་རྦ་ཀློང་རྒྱ་མཚོའི་ཀློང་ལྟར་འཁྱིལཿཀེང་རུས་
ཆེན་པོ་རི་རབ་ལྷུན་སྡུག་བརྗིདཿཨེ་ཡཾ་རྀ་ར་སུ་ཀེཿདེ་ལས་གཞལ་ཡས་ཁང་བསྐྱེད་པ་ནིཿཧཱུཾཿརྒྱུ་ཡི་ཡི་གེ་ཉིད་ལས་འོད་འཕྲོས་པསཿསྣང་བ་སྣོད་ཀྱི་འཇིག་རྟེན་ཐམས་ཅད་ཀུནཿབདག
གི་གཟུགས་ཀྱི་ཕུང་པོ་གཞལ་ཡས་ཁང་ཿཙིཏྟའི་གའུ་རིན་ཆེན་ཕོ་བྲང་མཛེསཿ།རྩ་ཆེན་རྩ་ཕྲན་ཀ་གདུང་རྒྱན་དང་བཅསཿབྷནྡྷའི་རྩིག་པ་ནང་ཁྲོལ་དྲ་བར་ལྡན།རྣམ་ཤེས་ཚོགས་བརྒྱད་གཟེར་
གྱིས་རབ་ཏུ་བསྡམས།གསལ་བྱེད་མིག་གཉིས་ཉི་ཟླའི་མཐོང་ཁུང་ལཿསྟེང་འོག་རྒྱུ་ལམ་བཞི་ལ་སྒོ་བཞི་གནསཿབྱང་ཆུབ་སེམས་ལས་ཀུན་འབྱུང་གཞལ་ཡས་ཁངཿབྷྲཱུཾ་བི་ཤྭ་བི་ཤུདྡྷེ་བྷནྟ

ཛྙཱ་ན་མཎྜ་ལ་བྷྲྀཿལྷ་བསྐྱེད་པ་ནིཿཧཱུྃཿརྒྱུ་ཡི་ཡི་གེ་འོད་འཕྲོས་འདུས་པ་ལསཿམ་ཆགས་པདྨ་ཐབས་ཤེས་ཉི་ཟླའི་གདནཿསྲིན་པོ་རུ་དྲ་བརྫིས་པའི་གདན་སྟེང་དུཿམ་ཧཱ་གུ་རུ་རྡོ་རྗེ་
དྲག་པོ་རྩལཿརང་རིག་རང་བྱུང་རང་ཤར་གསལ་བར་བསྒོམཿཔདྨ་ཙནྡྲ་སཱུརྱ་མཎྜ་རུ་དྲ་ཏི་ར་ནནཿཧཱུྃཿསྐུ་མདོག་མཐིང་ནག་འཇིགས་པའི་ཆ་ལུགས་ལཿཕྱག་གཡས་གནམ་ལྕགས་རྡོ་རྗེ་རྩེ་དགུ་བསྣམསཿ
ཕྱག་གཡོན་གསེར་གྱི་དྲིལ་བུ་དཀུ་ལ་བརྟེན།རིན་ཆེན་རུས་རྒྱན་ཟབ་ཆེན་བེར་ལ་སོགས།མཁའ་འགྲོ་དམ་ཅན་དབང་སྡུད་རྒྱན་གྱིས་བརྒྱནཿདུར་ཁྲོད་ཆས་བརྒྱད་བརྗིད་པའི་གར་དགུར་ལྡནཿ
སྐུ་གསུང་ཐུགས་དང་ཡོན་ཏན་ཕྲིན་ལས་ཀྱིཿལྷ་ཚོགས་ཐམས་ཅད་ཉིད་ཀྱི་སྐུ་ལ་རྫོགསཿབདེ་གཤེགས་ཀུན་འདུས་རྡོ་རྗེ་དྲག་པོ་རྩལཿཞབས་གཉིས་གྱད་ཀྱི་འགྱིང་བག་སྟབས་སུ་བཞུགསཿ།
དེ་བ་བཛྲ་ཧཱུཾཿ།ཧཱུཾཿསྤྱི་བོ་ཚངས་པའི་བུ་གའི་རྩ་འདབ་སྟེང་ཿམགོན་པོ་ཚེ་དཔག་མེད་ཀྱི་ལྷ་ཚོགས་རྫོགསཿཨོཾ་བཛྲ་ཨཱ་ཡུ་ཥེ་ཧཱུཾ་ཨཱཿཀླད་པ་དུང་ཁང་རྩ་ཡི་འཁོར་ལོ་ལ།འཇམ
དཔལ་སྐུ་ཡི་ལྷ་ཚོགས་ཐམས་ཅད་རྫོགསཿཨོཾ་ཡ་མཱནྟ་ཀ་ཧཱུཾཿམགྲིན་པ་ལོངས་སྤྱོད་འཁོར་ལོའི་རྩ་འདབ་ལཿཔདྨ་གསུང་གི་ལྷ་ཚོགས་ཐམས་ཅད་རྫོགསཿཨོཾ་ཧ་ཡ་གྲཱི་ཝ་ཧཱུཾཿསྙིང་ག

༄༅།ཆོས་ཀྱི་འཁོར་ལོའི་རྩ་འདབ་ལཿརྡོ་རྗེ་ཐུགས་ཀྱི་ལྷ་ཚོགས་ཐམས་ཅད་རྫོགསཿཨོཾ་བཛྲ་ཤྲཱི་ཧེ་རུ་ཀ་ཧཱུཾཿལྟེ་བ་འཁོར་ལོ་འདུས་པའི་རྩ་འདབ་ལཿབདུད་རྩི་ཡོན་
ཏན་ལྷ་ཚོགས་ཐམས་ཅད་རྫོགསཿཨོཾ་སརྦ་པཉྩ་ཨ་མྲྀ་ཏ་ཧཱུཾཿགསང་གནས་བདེ་སྐྱོང་འཁོར་ལོའི་རྩ་འདབ་ལཿཆེ་མཆོག་མ་མོའི་ལྷ་ཚོགས་ཐམས་ཅད་རྫོགསཿཨོཾ་ཤྲཱི་ཧེ་རུ་ཀ་ཧཱུྃཿརྩ
ཆེན་རྩ་ཕྲན་སྟོང་གི་འཁོར་ལོ་ལཿམཁའ་འགྲོ་འབུམ་ཕྲག་མང་པོའི་ལྷ་ཚོགས་རྫོགསཿཧ་རི་ནི་ས་ཧཱུཾཿདབུ་ལ་རྒྱལ་བ་རིགས་ལྔས་དབང་བསྐུར་མཛདཿཧཱུཾ་ཨོཾ་སྭཱ་ཨཱཾཿཧཱཿཨ་བྷི་ཥིཉྩ་ཧཱུཾ།
སྐུ་ནི་རྡོ་རྗེ་ཁྲོས་པའི་སྐུ་གསུང་ཐུགསཿཨོཾ་ས་ཛ་ཀི་ནི་ཀཱི་ལ་ཧཱུཾ་ཕཊཿཕྱག་གཡས་གནམ་ལྕགས་རྡོ་རྗེ་རྩེ་དགུ་ལཿའཇིགས་བྱེད་ཁྲོ་བཅུའི་ལྷ་ཚོགས་ཐམས་ཅད་རྫོགསཿཧཱུཾ་ཧཱུཾ་ཧཱུཾ་ཧཱུཾ་ཧཱུཾ་ཧཱུྃ་ཧཱུཾ་ཧཱུཾ།
ཧཱུཾ་ཧཱུྃཿཕྱག་གཡོན་གསེར་གྱི་དྲིལ་བུ་ཁྲོ་མོ་བཙུཿཧཱུཾ་ཧཱུཾ་ཧཱུཾ་ཧཱུཾ་ཧཱུཾ་ཧཱུཾ་ཧཱུྃ་ཧཱུཾ་ཧཱུཾ་ཧཱུཾཿཞབས་གཉིས་བརྐྱང་བསྐུམ་རུ་དྲ་བརྫིས་པ་ལཿཕྱོགས་སྐྱོང་སྡེ་བརྒྱད་དྲེགས་པའི་སྲོག་རྩ་འདུསཿཧཱུཾ་ཧཱུཾ་ཧཱུཾ།
ཧཱུཾ་ཧཱུྃཿཡ་མ་རཱ་ཙ་དུ་ཏྲི་ཕུ་ཏྲི་སརྦ་ཏྲིག་ནནཿདེ་ནས་སྤོས་དང་བཅས་ཏེ་གདུང་བའི་དབྱངས་ཀྱིས་སྤྱན་དྲངས་པ་ནིཿཧཱུཾཿསྔོན་གྱི་བསྐལ་པ་དང་པོ་ལཿཨོཾ་རྒྱན་ཡུལ་གྱི་ནུབ་བྱང་མཚམསཿ

པདྨ་གེ་སར་སྡོང་པོ་ལཿཡ་མཚན་མཆོག་གི་དངོས་གྲུབ་བརྙེསཿཔདྨ་འབྱུང་གནས་ཞེས་སུ་གྲགསཿའཁོར་དུ་མཁའ་འགྲོ་མང་པོས་བསྐོརཿ།ཁྱེད་ཀྱི་རྗེས་སུ་བདག་སྒྲུབ་ཀྱིཿབྱིན་
གྱིས་བརླབ་ཕྱིར་གཤེགས་སུ་གསོལཿཨོཾ་ཨཱཿཧཱུཾ་བཛྲ་གུ་རུ་པདྨ་ས་མ་ཡ་ཛཿཛཿཧཱུཾཿདྷ་ན་ཀོ་ཥའི་མཚོ་གླིང་དུཿདྲག་པོའི་བརྟུལ་ཞུགས་མཛད་པའི་ཚེཿསངས་རྒྱས་ཀུན་གྱིས་དབང་བསྐུར་མཛདཿ
མཁའ་འགྲོ་ཐམས་ཅད་དབང་དུ་བསྡུསཿརྡོ་རྗེ་ཕག་མོ་ཡུམ་དང་རོལཿལྷ་སྲིན་སྡེ་བརྒྱད་བྲན་དུ་འཁོལཿབདུད་དང་ལོག་འདྲེན་ཐམས་ཅད་བསྒྲལཿགསང་མཚན་རྡོ་རྗེ་དྲག་པོ་རྩལཿརྡོ་རྗེ་སྲིན་པོའི་ལྷ
ཚོགས་རྣམསཿགནས་འདིར་སྤྱན་འདྲེན་གཤེགས་སུ་གསོལཿཨོཾ་བཛྲ་ཀྲོ་དྷ་དེ་ཝ་ས་མ་ཡ་ཛཿཛཿཧཱུཾཿམ་གཡེལ་མ་གཡེལ་རིག་འཛིན་ཚོགསཿཆོས་སྐུ་ལོངས་སྐུ་སྤྲུལ་སཱུ་ཡིཿབླ་
མ་ཀུན་འདུས་ཐོད་ཕྲེང་རྩ་ལཿགནས་འདིར་སྤྱན་འདྲེན་གཤེགས་སུ་གསོལཿཧཱུཾཿམ་གཡེལ་མ་གཡེལ་ཡི་དམ་ལྷཿསྒྲུབ་ཆེན་བཀའ་བརྒྱད་ལྷ་ཚོགས་ཀྱིཿཡི་དམ་ཀུན་འདུས་དྲག་པོ་རྩལཿ
གནས་འདིརཿཧཱུཾཿམ་གཡེལ་མ་གཡེལ་དམ་ཅན་ཚོགསཿམཁའ་འགྲོ་གིང་དང་བཀའ་ཉན་རྣམསཿསྔོན་གྱི་དམ་ཚིག་རྗེས་དགོངས་ལཿགནས་འདིར།ཧཱུྃ་ཧཱུྃ་ཧཱུཾཿགུ་རུ་དྷེ་ཝ་ཌཱ་ཀི་ནཱིཿ

༄༅བཛྲ་ས་མ་ཡ་ཛ་ཛཿཧཱུཾཿབཞེངས་ཤིག་པདྨ་འབྱུང་གནས་མཁའ་འགྲོའི་ཚོགསཿདགོངས་ཤིག་ཕྱོགས་བཅུ་དུས་གསུམ་བདེ་གཤེགས་རྣམསཿརྗེ་བཙུན།
ཆེན་པོ་པདྨ་ཐོད་ཕྲེང་རྩ་ལཿརིག་འཛིན་མཁའ་འགྲོའི་གནས་ནས་གཤེགས་སུ་གསོལཿདབུ་སྐྲ་མཛེས་པའི་ཐོར་ཅོག་ཤིགས་སེ་ཤིགཿརིན་ཆེན་རྒྱན་ཆ་མང་པོ་སི་ལི་ལིཿདུར་ཁྲོད་རུས་པའི་
རྒྱན་ཆ་ཁྲོ་ལོ་ལོཿསྒྲ་དང་རོལ་མོ་མང་པོ་འུ་རུ་རུཿཡི་དམ་ལྷ་ཚོགས་ཧཱུཾ་སྠ་དི་རི་རིཿམཁའ་འགྲོ་སྡེ་ལྔས་གར་བྱེད་ཤིགས་སེ་ཤིགཿགིང་ཆེན་དཔའ་བོའི་བྲོ་བརྡུངས་ཁྱབས་སོ་ཁྲབ་མ་མོ་
མཁའ་འགྲོ་སྤྲིན་ལྟར་ཐིབས་སེ་ཐིབཿཕྱོགས་སྐྱོང་སྡེ་བརྒྱད་ལས་བྱེད་ཁྲུགས་སེ་ཁྱུགཿཞུབ་ཆེན་སྟོང་གི་སྒྲ་སྐད་སི་ལི་ལིཿགཡས་ན་ཕོ་རྒྱུད་ཐམས་ཅད་ཤར་རཿགཡོན་ན་མོ་རྒྱུད་ཐམས་ཅད་ཤར
རཿབར་སྣང་ཐམས་ཅད་དར་དུ་ལྟབས་སེ་ལྷབཿདྲི་ཞིམ་སྤོས་ཀྱི་དད་པ་ཐུ་ལུ་ལུཿམཁའ་འགྲོ་གསང་བའི་བརྡ་སྐད་དི་རི་རིཿགིང་ཆེན་དཔའ་བོའི་བཤུག་གླུ་གྷུ་རུ་རུཿཧཱུཾ་གི་སྣང་གླུ་མང་པོ་དི་རི་རིཿ
ཕཊ་ཀྱི་བརྡ་སྐད་དྲག་པོ་སངས་སེ་སཔཿབདག་དང་འགྲོ་དྲུག་སེམས་ཅན་ཐམས་ཅད་ལཿཐུགས་རྗེས་གཟིགས་ལ་གནས་འདིར་གཤེགས་སུ་གསོལ།གནས་འདིར་ཐུགས་རྗེས་དགོངས་ཏེ་གཤེགས།

ནས་ཀྱང་ཿབདག་གིས་བྱང་ཆུབ་སྙིང་པོ་མ་ཐོབ་པར།བགེགས་དང་ལོག་འདྲེན་པར་ཆད་འདུལ་བ་དང་།མཆོག་དང་ཐུན་མོང་དངོས་གྲུབ་སྩལ་དུ་གསོལཿཨོཾ་ཨེ་ཧྱེ་ཧི།བྷ་ག་ཝཱན་མ་ཧཱ་ཀཱ་
རུ་ཎི་ཀ་དྲྀ་ཤྱ་ཧོཿས་མ་ཡ་སྟྭཾཿཛཿཧཱུཾ་བཾ་ཧོཿཧཱུཾ།པདྨ་ཉི་ཟླ་རུ་དྲའི་གདན་སྟེང་དུཿམ་ཧཱ་གུ་རུ་རྡོ་རྗེ་དྲག་པོ་རྩལ།རང་རིག་རང་ཤར་ཞི་ཁྲོ་རྩ་བའི་ལྒཿམི་གཡོ་དགྱེས་ཤིང་བརྟན་པར
བཞུགས་སུ་གསོལ།ཿཕྱག་འཚལ་བ་ནི།ཧཱུཾཿསྐྱེ་འགག་འགྱུར་མེད་ཕྲིན་ལས་ཐམས་ཅད་རྫོགས།རང་བྱུང་ཐུགས་རྗེས་འགྲོ་དྲུག་སྒྲོལ་བར་མཛད།ཡིད་བཞིན་ནོར་བུའི་དངོས་གྲུབ་ཆར་ལྟར
འབེབས།རྡོ་རྗེ་དྲག་པོ་རྩལ་ལ་ཕྱག་འཚལ་བསྟོད